సురభి లక్ష్మి

సురభి లక్ష్మి భారతీయ చలనచిత్రం, టెలివిజన్, రంగస్థల నటి. ఆమె మలయాళ చలనచిత్రాలు, టెలివిజన్‌ షోలలో నటిస్తుంది. ఆమె మలయాళ చిత్రం మిన్నమినుంగు (Minnaminungu) లో తల్లి పాత్రను పోషించినందుకు 2016లో ఉత్తమ నటిగా జాతీయ చలనచిత్ర అవార్డును గెలుచుకుంది.

మీడియా వన్ టీవీలో ప్రారంభించిన మలయాళ హాస్య టెలివిజన్ సిరీస్ M80 మూసా ద్వారా ఆమె పాతు పాత్రకు ప్రసిద్ధి చెందింది.

 బాల్యం, విద్యాభ్యాసం 
సురభి లక్ష్మి కేరళలోని కోజికోడ్‌ సమీపాన ఉన్న నరిక్కుని ఆండీ, రాధలకు 1986 నవంబరు 16న జన్మించింది. ఆమె కాలడిలోని శ్రీ శంకరాచార్య సంస్కృత విశ్వవిద్యాలయం నుండి భరతనాట్యంలో మొదటి ర్యాంక్‌తో బి.ఎ. డిగ్రీని పొందింది. ఆమె శ్రీ శంకరాచార్య సంస్కృత విశ్వవిద్యాలయం నుండి థియేటర్ ఆర్ట్స్‌లో ఎం.ఎ డిగ్రీని, మహాత్మా గాంధీ విశ్వవిద్యాలయం నుండి పెర్ఫార్మింగ్ ఆర్ట్స్‌లో ఎం.ఫిల్ పట్టా పుచ్చుకుంది. 2017 నాటికి, ఆమె శ్రీ శంకరాచార్య సంస్కృత విశ్వవిద్యాలయంలో పెర్ఫార్మింగ్ ఆర్ట్స్‌లో పి.హెచ్.డి విద్యార్థిని.

 కెరీర్ 
అమృత టీవీలో రియాల్టీ షో బెస్ట్ యాక్టర్లో లక్ష్మి గెలుపొందింది.

మిన్నమినుంగు చిత్రంలో ఆమె నటనకు విశేష స్పందనతోపాటు పలు పురస్కారాలు వరించాయి. ఆమె 64వ జాతీయ చలనచిత్ర అవార్డులలో ఉత్తమ నటిగా జాతీయ చలనచిత్ర పురస్కారం అందుకుంది. కేరళ రాష్ట్ర చలనచిత్ర అవార్డులు 2016లో ప్రత్యేక జ్యూరీ, రెండవ ఉత్తమ నటిగా మలయాళ ఫిల్మ్ క్రిటిక్స్ అవార్డు 2016 ఆమె సాధించింది.

ఆమె ఇరవైకి పైగా మలయాళ చిత్రాలలో, రెండు టెలివిజన్ ధారావాహికలలో నటించింది.

 మూలాలు 

వర్గం:మలయాళ సినిమా నటీమణులు
వర్గం:భారత సినీ నటీమణులు
వర్గం:భారత రంగస్థల నటీమణులు
వర్గం:భారత టెలివిజన్ నటీమణులు
వర్గం:ఉత్తమ నటి జాతీయ చలనచిత్ర అవార్డు విజేతలు
వర్గం:కేరళ రాష్ట్ర చలనచిత్ర అవార్డు విజేతలు
వర్గం:మలయాళ టెలివిజన్‌లోని నటీమణులు
వర్గం:1986 జననాలు
వర్గం:తమిళ సినిమా నటీమణులు